google/wiki40b huggingface dataset:
Isfugler

Beskrivelse

Isfugler måler typisk er små til mellomstore fugler, som typisk måler 10–46 cm. Artene karakteriseres gjennom å ha et relativt stort hode i forhold til kroppen, lange, rette eller dolkeformede nebb, korte lemmer, og ofte fargesterk fjærdrakt. Den minste arten, knøttisfuglen (Ceyx lecontei), veier kun 9–12 g, mens den største, latterkokaburrahunnen (Dacelo novaeguineae), veier omkring 490 g.

Atferd

Isfugler lever gjerne solitært og er svært territoriale utenom hekketiden, bortsett noen arter, for eksempel latterkokaburra (D. novaeguineae) og larmekokaburra (D. leachii). Disse opptrer normal i smågrupper på opptil åtte fugler, vanligvis bestående av et par og deres avkom fra forrige år. Territoriet forsvares gjerne hele året rundt. Hunnens territorium overlapper gjerne hannens. På steder med årstider kan territoriene bli sammentrykte i vintersesongen, spesielt der tilgangen på mat er størst. Noen isfugler er svært aggressive ovenfor andre arter i hekketiden, som for eksempel maskaraisfuglen (Todiramphus sanctus).
De fleste isfuglene eter på dagtid, og mange er aktive til flere bestemte tider om dagen. Kroknebbisfuglen (Melidora macrorrhina) er imidlertid helst skumrings- og nattaktiv. Dietten kan i hovedsak bestå av småfisk for mange av artene, men de fleste eter også mye annet. Noen eter også primært små virvelløse dyr, som for eksempel gresshopper og insekter.
Et karaktertrekk er den kontante måten fuglene stuper ned i vann på, enten det er for å fange mat eller for å bade. Er det for å bade vil fuglen fly tilbake til utsiktsplassen sin, ei grein eller lignende, for å stelle seg. Har den fanget mat vil den også fly tilbake til utsiktsplassen sin for å ete den.

Habitat

Isfuglene okkuperer en rekke ulike habitat, fra tempererte bekkefar og småelver til koralløyer, og fra tett tropisk regnskog til ørken. De fleste artene finnes faktisk ikke langs de store elvene og innsjøene, slik mange tror. En rekke arter lever også i åpne landskap, ofte langt fra vann. De tropiske regnskogene er imidlertid vert for det største biologiske mangfoldet. Dessuten er det slik at fugler som tilhører samme art kan ha ulike krav til biomet.
Vålerenga kjerke

«Vålerenga kjerke» er en sang skrevet av Trond Ingebretsen. Den ble først utgitt på Bjølsen Valsemølle-albumet Fem på midnatt i 1982, og er senere kjent som hymnen til VIF-Klanen

Bakgrunn for sangen

Sangen er skrevet som en hyllest til Trond Ingebretsen far, Trygve «Kremen» Ingebretsen, som spilte ving på Vålerenga i ti år, blant annet sammen med legendariske Henry «Tippen» Johansen og Birger «Tuben» Sørensen.
Sangen handler om opplevelsen en hel bydel hadde da Vålerenga kirke brant 18. september 1979. Brannen ble antent av en glo som i forbindelse med taktekkingsarbeider ble liggende og ulme i tørt løv innunder takhellene. Den fikk stor lokal oppmerksomhet og sangen søker å formidle nærmiljøets reaksjoner på dette.
Sangteksten forteller at «orgelet spelte aleine» og at «kjerkeklokka ringte, da taket tilslutt forsvant». Dette er ikke et forsøk på å skape en lokal myte. De som var til stede opplevde faktisk dette. Den sterke varmen og lufttrykket brannen skapte blåste liv i orgelet og satte klokkene i bevegelse. Da brannen var slukket, var orglet brent opp og de massive kirkeklokkene hadde smeltet.

VIF-bruk og senere innspillinger

En versjon av «Vålerenga kjerke» har blitt spilt før VIFs hjemmekamper i fotball siden våren 2001. Denne versjonen er ikke Bjølsen Valsemølles originalversjon, men en coverlåt med Ragnar Strandbakke på vokal, utgitt på albumet Vi er Vål'enga i 1994. 
Trond Granlund hadde en versjon av «Vålerenga kjerke» på albumet Østkantfolk i 2000, med Trond Ingebretsen som gjestevokalist.
I 2007 kom Bjølsen Valsemølle med en ny versjon av sangen, på albumet Over elva. Den første versjonen fra 1982 hadde hatt Åge Aleksandersen som produsent, og Aleksandersen hadde bestemt at «Vålerenga kjerke» skulle ha et marsj-preg. Trond Ingebretsen var aldri helt fornøyd med dette i ettertid, og i 2007-versjonen var sangen langt mer rockete. «Vålerenga kjerke» var også med på Bjølsen Valsemølles livealbum Da taket til slutt forsvant (2017).
Quick

Quick er en hiphop-dansegruppe. Gruppen ble etablert i 2006 og består av tre dansere. Gruppen vant TV 2-programmet Norske Talenter (sesong 2).

Bakgrunn

Gruppen ble startet av tvillingene Suleman og Bilal Malik sammen med barndomsvennen Nasir Sirikhan i 2006. I senere tid har gruppen utvidet seg med flere dansere, deriblant Kim Daniel Eriksen, som var med i Norske Talenter 2009. 
Både tvillingene og Sirikhan startet dansekarrierene sine på ungdomshuset X-Ray på Holmlia i Oslo. Der var de med i dansegruppa Dancing Youth (Da-Yo) til de bestemte seg for å etablere sin egen dansegruppe. Da-Yo blir regnet som en av Norges første hiphop-dansegrupper, og har en egen showgruppe som heter Cre-8. Cre-8 var også med i Norske Talenter, men måtte se seg slått av sine tidligere elever fra Quick.
Sommeren 2008 vant to av gruppens medlemmer, tvillingene Suleman og Bilal Malik verdensmesterskapet i hiphop-duo i Tyskland. Samme sommer vant dansegruppen Quick norgesmesterskapet i hiphop-show. Tre av gruppens medlemmer vant også Ungdommens kulturmønstring 2008.
Kriton

Kriton er en av Platons dialoger. Det er en hans sju dialoger som skildrer Sokrates' siste dager. Dialogen skildrer hvordan en av Sokrates' venner, en mann ved navn Kriton, forsøker å overtale Sokrates til å flykte fra fangenskap.
Den første norske utgaven kom i 1835, ved William Thrane.
Nez Percé

Nez Perce er en stamme av amerikanske urfolk som hovedsakelig var bosatt i deler av Idaho, Washington og Oregon før koloniseringa av Nord- og Sør-Amerika. I USA arrangeres det hvert år en reise i samme spor som Nez Perce-indianernes vandring da de i 1877 forsøkte å unnslippe den amerikanske hæren ved å flykte til Canada. Nez Perce-stammen ble velkjent for sitt talent innen hesteavl, og utvikla blant annet den kjente, flekkete hesterasen Appaloosa. I dag fins det rundt 2700 Nez Perce-indianere i USA.
De snakker språket nezp erce eller niimiipuutímt, en sahaptian-variant som er en gren av plateau penutian-familien (som i sin tur kan være relatert til en større penutian-gruppering).
Michael Marmot

Publikasjoner (utvalg)

I tillegg til mer enn 1200 forskningspublikasjoner, har Marmot formidlet resultatet av sin forskning i flere bøker, som blant annet Status Syndrome, The Spirit Level  og The health gap, som omtales av en kritiker som «strålende og nødvendig».

Utmerkelser og verv (utvalg)

Marmot er æresmedlem i British Academy og ved fakultetet for folkehelse ved the Royal College of Physicians. 
I 2000 ble han utnevnt til Knight Bachelor, for sitt arbeid med epidemiologi og sosial ulikhet i helse.
I 2004 ble han tildelt Balzanprisen for å ha «revolusjonert epidemiologi ved å fastslå hittil ukjente sammenhenger mellom forskjeller i helse og forventet levealder på den ene siden, og sosial status på den andre».
Han er leder for The Commission on Social Determinants of Health (utvalg for sosiale bestemmende faktorer på helse), som ble opprettet av Verdens helseorganisasjon (WHO) i 2005.
Han er visepresident i  Academia Europaea. I 2006 ble han valgt til å holde den årlige talen the Harveian Oration ved The Royal College of Physicians i London, og i  2008 ble han tildelt the William B. Graham Prize for Health Services Research.  
I 2016 ble han utnevnt til æresdoktor, doctor honoris causa, ved Norges teknisk-naturvitenskapelige universitet (NTNU).
Aegoidus

Utseende

Middelsstore, avlange, mursteinsrøde til svarte trebukker, dekkvingene gjerne med gule tverrstriper. Antennene er kraftige og omtrent så lange som kroppen. Pronotum er betydelig bredere enn langt, med to korte tenner på hver sidekant. Dekkvingene nesten jevnbrede, ofte med tre gule tverrbånd. Beina er nokså tynne og middels lange.

Utbredelse

Slekten er utbredt fra Panama i nord til Peru i sør.
Morgan's Point

Geografi

Byen ligger ved elvemøtet mellom Buffalo Bayou og San Jacinto Rivers, sørøst i Texas, 32 km øst for Houston ved Galveston Bay, 40 km fra Mexicogolfen. Den har et areal på 4,6 km², hvorav 0,4 km² er vannflate.
Isle à Quatre

Geografi

Isle à Quatre ligger på Grenadabanken og er en del av Grenadinene i Windwardøyene i De små Antiller i Karibia. Øya ligger sør for Bequia og Petit Nevis. Arealet er 1,52 km².
Et 332,3 km² stort område på og ved øya fikk i 1987 status som Isle de Quatre Wildlife Reserve og Isle de Quatre Marine Conservation Area.
Det Vestlandske Dampskibsselskab

Det Vestlandske Dampskipselskap (Etabl. 1878) var et dampskipsrederi på Vestlandet. Selskapet kom i stand etter at de tre rederiene som drev DS «Vikingen», DS «Folgefonden» og DS «Lyderhorn» i fart mellom Bergen – Hardanger – Stavanger, slo seg sammen i 1878. DS Lyderhorn var bygget ved Bergens Mekaniske Verksted i 1878 og var et hurtig skip som skulle trafikkere strekningen Bergen – Stavanger. Dette skipet viste seg å være meget dyrt i drift og det førte til at selskapet lenge slet med økonomien, og til slutt ble det i 1883 overtatt av Hardanger Søndhordlandske Dampskibsselskab (HSD). Denne sammenslutningen ble regnet for å være det viktigste som skjedde i dampskipsfartens historie i Hordaland, og hadde meget stor betydning for den økonomiske utviklingen i Hardanger og Sunnhordland.
Sverre Westin

Familie

Han var sønn av  Nils Winter Westin (1871–) og Berit Hildrum (1883–). Faren var kjøpmann på Øysletta i Overhalla, senere i Trondheim. Sverre var gift med Karen Skjeseth (1912–83) fra Narvik. Deres sønn Steinar Westin (født 1944) ble medisinprofessor.
Barokktrompet

Barokktrompet er en betegnelse på de trompeter som var i bruk under barokken (på 1600- og 1700-tallet) og som i dag brukes innen rammene for historisk oppføringspraksis, dvs når barokkmusikk spilles med tidsriktige instrumenter.  
Vanligvis var barokktrompeter langstrakte med sylindrisk rør, dobbelt bøyd og nesten dobbelt så lang som en moderne trompet i samme stemming. Vanligvis var grunntonen C eller D – av denne grunn ble D-dur regnet som en spesielt festlig toneart. Også trompeter med grunntone B, Ess og F var i bruk. Kortere trompeter i høyere stemmeleier ble kalt trombetta.
Siden barokktrompeten ikke har ventiler er det bare mulig å spille en overtoneserie, men overtonene kommer tettere jo høyere i registeret man spiller, og fra den åttende naturtonen er det mulig å spille melodier. Tonene under kan bare brukes til å spille treklangfigurer. Spill i det høye, kromatiske registeret (fra 13. deltone) kalles clarin- eller clarinospill og er et kjennetegn på kunsten å spille barokktrompet. Det er svært fysisk anstrengende å spille barokktrompet.
Samplesort

Samplesort er en sorteringsalgoritme som er en splitt og hersk-algoritme, og som ofte blir brukt i parallelle prosesseringssystemer. Konvensjonelle splitt-og-hersk algoritmer deler listen eller tabellen opp i under-intervaller, som blir sortert enkeltvis og deretter konkatinert med hverandre. Hvis tabellen er ikke-uniformt distribuert, kan ytelsen til disse sorteringsalgoritmene svekkes betydelig. Samplesort velger et utvalg av størrelse s fra sekvensen av n elementer, og bestemmer under-intervallenes størrelse ved å sortere utvalget i m like store intervaller. Samplesort ble i 1970 beskrevet i en avandling, "Samplesort: A Sampling Approach to Minimal Storage Tree Sorting", av W. D. Frazer og A. C. McKellar.
Andrew McFarlane

Andrew McFarlane var en britisk skipsfører og selfanger som har blitt kreditert som en av de første til å gjennomføre en ilandstigning på det antarktiske kontinent.
McFarlane førte i 1820–21 brigantinen «Dragon» av Liverpool på en selfangstekspedisjon til Sør-Shetlandsøyene. Den 16. desember 1820 rapporterte Robert Fildes på selfangstskuta «Cora» at McFarlane hadde gått iland på fastlandet sør for Deceptionøya, uten å finne noen pelsseler der. Det er raportert om minst to andre selfangstekspedisjoner som skal ha vært iland på Antarktishalvøya denne sesongen.
På Greenwich Island er det oppført en plakett til minne om kaptein McFarlane. Denne plaketten står på Antarktistraktatens liste over historiske steder og kulturminner i Antarktis.
2. divisjon fotball for menn 1981

Opp- og nedrykk

Begge avdelingsvinnerne rykket direkte opp til 1. divisjon 1982. Nummer to i hver avdeling spilte kvalifisering mot nummer 10 i 1. divisjon om opprykk. De tre nederste lagene fra hver avdeling rykket ned.
Direkte opprykk: Mjøndalen (avdeling A) og Sogndal (avdeling B)
Opprykk via kvalifisering: Molde (avdeling B) rykket opp etter kvalifiseringskamper mot Pors (avdeling A) og Brann (1. divisjon).
Nedrykk: Ørn-Horten, Bærum og Skeid fra avdeling A, Tromsø, Nessegutten og Bergsøy fra avdeling B.
Fylkesvei 6070

Nasjonal turistvei

Sammen med delstrekninger av fylkesvei 63, fylkesvei 663, fylkesvei 238 og fylkesvei 235 har veien fått status som nasjonal turistvei Atlanterhavsvegen. Turistveien er 36 km lang.
Frem til 2019 hadde veien betegnelsen Fv242.
Athesis

Utseende

Middelsstore Ithomiini. Vingene er delvis gjennomsiktige, gulaktige eller rustfargede, med en silkeaktig glans.
De har svart kant og svarte tegninger, unntatt spissen av forvingen som er kantet med gult.

Levevis

Som de aller fleste Danainae er disse sommerfuglene giftige, og signaliserer dette med et karakteristisk utseende.
Disse artene er fåtallige.

Utbredelse

Slekten er utbredt i Venezuela, Colombia, Ecuador og Peru.
Paleobalkanske språk

Paleobalkanske språk er en utdødd undergruppe av indoeuropeiske språk som ble snakka på Balkan i oldtida. Underinndelinga av språkgruppa er omstridt, og noen mener at gresk, albansk og armensk tilhører denne gruppa. Med unntak av de språkene som har utviklet seg til gresk og albansk, er alle paleobalkanske språk utdødd, grunnet hellenifisering, romanifisering, slavifisering, og tyrkifisering.
Svartdalen

Svartdalen er et elvegjel i den nederste delen av den lange elvedalen som Alnaelva svinger seg gjennom. Hele dalen tilhører strøket Kværner, i Bydel Gamle Oslo. Enebakkveien danner skillet mot Lodalen i vest, eller Kværnerdumpa som øvre og østre delen av Lodalen tradisjonelt har blitt kalt av folk i området. Fram til midten av 1900-tallet var det store fossefall som skilte Svartdalen og Lodalen – de såkalte Kværnerfossene. Kværnerfallene ble lagt i rør i 1948. Svartdalen avgrenses forøvrig av Konows gate, Svartdalsveien og Arnljot Gellines vei.
Navnet Svartdalen kommer av de svarte fjellveggene langs sørsida av dalen. Ellers er Svartdalen et urskoglignende område der skogen har fått vokse fritt. Her vokser pil, lind, ask, alm, lønn, eik, svartor og hassel. Det er en rik edelløvskog der man kan møte både hare, bever og elg. Trærne gir spillerom for sjeldne og spesialiserte insektarter. På 1930-tallet ble Svartdalen tilrettelagt som naturpark.
I den vestlige delen av Svartdalen, ned mot Enebakkveien er det anlagt park, Svartdalsparken.
16. mai 2011 ble turvei D10 i Svartdalen åpnet som en del av Alnastien. Turveien går langs fossen og igjennom urskogen og forbinder Bryn med Kværnerdalen.
Nanyang (Henan)

Nanyang (kinesisk: 南阳; pinyin: Nányáng) er en kinesisk by på prefekturnivå i den sørlige delen av provinsen Henan i det sentrale Kina. Befolkningen anslås (2006) til 10 790 000 i hele byprefekturet og 1 730 000 i selve byen.
Byen ligger ved elven Baihe, i et viktig jordbruksområde med allsidig produksjon. Byen har også mye industri.
Nanyang er en av Han-dynastiets vugger, og har en rekke minner fra denne epoken i Kinas historie. 
I den isolerte 200 meter høye åsen Dushan nord for byen Nanyang utvinnes det fremdeles jade, og Dushanjaden derfra – som nå er svært sjelden – anses som en av de fire ypperste kinesiske jadesorter.

Samferdsel

Kinas riksvei 312 løper gjennom området. Den fører fra Shanghai og ender ipå grensen mot Kasakhstan, og passerer blant annet Suzhou, Nanjing, Hefei, Xinyang, Xi'an, Lanzhou, Jiayuguan og Ürümqi.

Norsk misjon

Det norsk-lutherske Kinamissionsforbund ved misjonær Olav Espegren opprettet i 1904 en misjonsstasjon i byen. Det er fremdeles (2007) kristne der som har sine trosrøtter fra dette misjonsarbeidet. Det ble også etablert lutherske misjonsstasjoner en rekke andre steder i det som i dag er Nanyang-prefekturet, som i Zhenping og i Dengzhou.
Vannareid oppvekstsenter

Vannareid oppvekstsenter er en kombinert barne- og ungdomsskole og barnehage i Vannareid på Vannøy i Karlsøy kommune.
Skolen ble bygd i 1968 og ble gjort om til et oppvekstsenter i 2005. I 2010 hadde oppvekstsenteret et elevtall på 43 i tillegg til 15 barn i barnehagen. Samme år var det til sammen 12 ansatte.
Pjotr Struve

Biografi

Struve studerte jus ved universitetet i Sankt Petersburg og skrev det i Karl Marx' ånd holdte økonomiske arbeidet Krititjeskije zamjetki k voprosu ob ekonomitjeskom razvitii Rossii (1894). I tidsskrifter publiserte han mange sosialøkonomiske studier om innenlandske og utenlandske spørsmål, deriblant Avstrijskoje krestianstvo i ego bytopisatel og Njemtsy v Avstrii i krestianstvo (i «Vjestnik Jevropy») og Osnovnyja ponjatija polititjeskoj ekonomii (i «Mir bozjij»). 
I 1897 overtok han redaksjonen av «Novoje Slovo» og i 1899 av «Natjalo». I «Archiv für soziale Gesetzgebung» publiserte han i 1899 Die Marxische Theorie der sozialen Entwickelung.
Hans samlede studier Na raznyje temy ble utgitt i 1902. Samme år emigrerte han til utlandet, etablerte i Stuttgart og Paris tidsskriftet «Osvobozjdenie» og spilte en viktig rolle ved organiseringen av foreningen Sojuz osvobozjdenija. 
Etter 1905 års amnesti vendte han tilbake til Sankt Petersburg, der han medvirket ved stiftelsen av Kadettpartiet, redigerte uketidsskriftet «Poljarnaja zvjezda» og etter 1907 det ansette tidsskriftet «Russkaja mysl» i Moskva. Han deltok i dumarepresentantenes konferanser i Viborg og ble innvalgt i den andra dumaen (desember 1906 - februar 1907). 
Han beveget seg politisk fra venstre og markant til høyre på denne tiden, og distanserte seg klart fra mange av sine tidligere økonomiske teorier.
Etter oktoberrevolusjonen i 1917, som han var klar motstander av, og under den russiske borgerkrig 1918-1920 agerte Struve som rådgiver for den kontrarevolusjonære general A. I. Denikin og var medlem av den  hvitegardistiske regjerung under P. N. Wrangel. 
Etter kontrarevolusjonens sammenbrudd utvandret han. Han var han en tid bosatt i Praha og virket ved det russiske juridiske fakultet der.
Han flyttet i 1925 til Paris, der han utgav avisen «Vozrozjdenie».
Geotrupoides

Utseende

Middelsstore til store (artene varierer mellom 4,5-35 millimeter) biller. Den store størrelsesvariasjonen kan kanskje tyde på at dette ikke er en naturlig gruppe.

Utbredelse

Slekten er kjent fra fossiler fra Jura og Kritt-tiden, fra Tyskland og Kina (150-112 millioner år siden).
Mariager Fjord

Mariager fjord er med sine ca. 35 km Danmarks nest lengste fjord; Bredden av Mariager fjord varierer mellom 4½ km på det bredeste og 250 m på det smaleste ved Hadsund. Fjorden har et areal på ca. 47 km² og en dybde på opp til 30 m. Fjorden danner sydgrense for Himmerland og nordgrense for Kronjylland.
Sentrum–høyre

Sentrum–høyre betegner bevegelser som ligger mellom det som tradisjonelt regnes som sentrum og høyresiden i politikken. Sentrum–høyre brukes også som et begrep når det er snakk om et kompromiss eller samarbeid mellom partier eller organisasjoner i sentrum og høyre.

Norge

I Norge ligger Høyre, deler av Venstre og Kristelig Folkeparti nært sentrum–høyre.

Politisk ståsted og ideologi

Fordi sentrum–høyre alltid vil variere med hvilke parter som deltar, vil også politikkens innhold variere. Sentrum–høyre fører som regel en politikk som verner om den private eiendomsretten og  en økonomisk modell etter markedsøkonomien der staten tar en mindre aktiv del i næringslivet. Sentrum–høyre skiller seg fra den mer ytterliggående høyresiden ved at den likevel vil verne om noen offentlige velferdsløsninger og regulere markedet til en viss grad, spesielt gjelder dette grunnleggende velferdstjenester og at det skal eksistere et offentlig tilbud av disse. Sentrum–høyre-partier er noen ganger verdikonservative og mot ekstrem sekularisering og andre store forandringer av samfunnet. Ideologiske retninger som ligger sentrum–høyre nært er sosialliberalismen, kristendemokrati og liberalkonservatismen.
Lagtingsvalget på Færøyene 1916

Lagtingsvalget på Færøyene 1916 ble avholdt 28. februar 1916.
Bybranner i Trondheim

Bybranner i Trondheim er en oversikt over de større og mindre bybrannene som Trondheim en rekke ganger har vært rammet av. De største man kjenner omfanget av er bybrannene i 1681, 1708, 1841 og 1842.
Eriesthis

Utseende

Små, kraftige, mørkbrune til svarte oldenborrer. Kroppen er hårete og også mer eller mindre kledt med lyse skjell. Undersiden er kledt med korte, tykke, hvite hår.
Bakbeina er kraftige som vanlig hos Hopliinae.

Levevis

Larvene lever i jorda av røtter, utviklingen kan gjerne ta 2-3 år. De voksne billene besøker gjerne blomster, men aktivitetsperioden er kort.

Utbredelse

Slekten er utbredt i Afrika.
Damallsvenskan 2011

Før VM-pausen

LdB FC begynte sesongen litt svakt med uavgjort mot KIF Örebro, men vant så åtte kamper på rad og ledet serien med tre poeng til pausen. Umeå IK, som ble nummer sju i 2010 fulgte på andreplass, blant annet etter borteseier mot fjorårstoer Kopparbergs/Göteborg FC, som startet sesongen med bare ett poeng på tre kamper, men fikk så 20–0 i målforskjell og 16 poeng på sine neste seks. Et annet overraskelseslag var Kristianstads DFF som også slo Göteborg i løpet av våren, og lå á poeng med Göteborg til pausen etter å ha blitt nummer 9, 10 og 9 i de tre foregående sesongene.
Dalsjöfors klarte ikke å ta nivået, og klarte bare en uavgjort på de første ni kampene, mot Hammarby. Hammarby lå også under streken, med tre uavgjorte men over 20 færre baklengsmål enn Dalsjöfors.

Etter VM-pausen

Fjorårsvinner LdB Malmö begynte deretter på en rad med fire kamper uten seier, da først tre uavgjort på rad og så tap for Kopparbergs/Göteborg. Resten av sesongen noterte de seg for ytterligere to tap. Det holdt likevel til en knepen seier. Andreplassen gikk til Kpåarbergs/Göteborg, som med to tap og elleve seire endte bare poenget bak LdB Malmö. Tredjeplassen ble en kamp mellom Umeå og Tyresö FF, en kamp Umeå vant, mest på grunn av innsatsen i vårsesongen. Tyresö på sin side var med i gullkampen etter 10 seire og to uavgjort, men tapte begge sine to siste kamper, og endte dermed på fjerdeplass. Seier i de to siste kampene ville ha holdt til gull på målforskjell.
Kristianstads DFF greide ikke høstsesongen så godt som vårsesongen, og endte på sjuendeplass med like mange poeng som vårsesongen, men med fire kamper mer. Dalsjöfors og Hammarby fikk til en bedre høstsesong enn vårsesongen, og endte begge med åtte poeng. Det ble imidlertid nedrykk for både nykommeren og for Hammarby – laget som hadde vært i toppen i svensk fotball siden oppstarten av Damallsvenskan.
Elijah Motonei Manangoi

Idrettskarriere

Manangoi deltok ved Samveldelekene 2014, der han kvalifiserte seg til finalen på 1500 meter. I finalen løp han sist i mål på 3:45,47, og endte på 12.-plass. 
Han kvalifiserte seg til VM i friidrett 2015 i Beijing, der han deltok på 1500 meter. I finalen løp han inn til 2.-plass, med tiden 3:34,63, bak sin landsmann Asbel Kiprop. Han kom på 2.-plass på 1500 meter ved Weltklasse Zurich i september 2015.
Rex Rodney

Rex Rodney (født 21. februar 1980, død 12. januar 1995) var en travhest etter den amerikanske hingsten Doctor Rodney, og regnes av mange som Norges beste travhest gjennom tidene. Den vant Forus Open 1986,1987,1989 og 1990, Oslo Grand Prix 1986 og 1987 gikk til topps i det svenske Elitloppet i 1986. Han ble norgesmester i 1986 og 1990. Rex Rodney kjørte inn over 5,8 millioner kroner i løpet av sin karriere. Rex Rodney ble eid og oppdrettet av Torleif Thu, og hestens trener og faste kusk var Kjell Håkonsen.
I 2010 ble Rex Rodney valgt inn i Hall of Fame i Nordiska travmuseet i Årjäng.